Anul acesta vor avea loc alegerile prezidențiale. Cu ajutorul IMAS, Europa FM urmărește în lunile următoare intențiile de vot ale românilor.

Potrivit datelor ultimului studiu realizat de IMAS la comanda Europa FM, Klaus Iohannis pare favoritul, cu 34,9% din intențiile votanților, fiind urmat de Călin Popescu Tăriceanu (ALDE), cu 12,9%, și de Victor Ponta (PRO România), cu 12,7%.

Dintre primii trei, doar Klaus Iohannis a anunțat oficial participarea la alegerile prezidențiale, în timp ce Victor Ponta a precizat într-un interviu, în weekendul trecut, că nu intenționează să candideze.

Iorgu Ianuși, despre concluziile sondajului IMAS, realizat la comanda Europa FM:

EMBED CODE Copiază codul de mai jos pentru a adăuga acest clip audio pe site-ul tău.

Când vine vorba de candidații PSD pentru funcția supremă în stat, preferată ar fi Gabriela Vrânceanu Firea:

Sondajul a fost realizat la comanda Europa FM de IMAS în perioada 4-20 decembrie 2018. Interviurile au fost realizate prin telefon,utilizând metoda CATI (Computer Assisted Telephone Interviewing). Pentru acest studiu au fost intervievate 1010 persoane cu vârste de 18 ani și peste. Marja de eroare este de +/- 3%.